
 28.3.2018
 BG
 Официален вестник на Европейския съюз
 L 86/32
 РЕГЛАМЕНТ ЗА ИЗПЪЛНЕНИЕ (ЕС) 2018/504 НА КОМИСИЯТА
 от 7 март 2018 година
 за изменение на Регламент за изпълнение (ЕС) No 612/2013 относно работата на регистъра на икономическите оператори и данъчните складове и свързаните с тях статистически данни и докладване в съответствие с Регламент (ЕС) No 389/2012 на Съвета относно административното сътрудничество в областта на акцизите
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 389/2012 на Съвета от 2 май 2012 г. относно административното сътрудничество в областта на акцизите и за отмяна на Регламент (ЕO) No 2073/2004 (1), и по-специално член 22 от него.
 като има предвид, че:
 (1)
 В приложение I към Регламент за изпълнение (ЕС) No 612/2013 на Комисията (2) се определят структурата и съдържанието на съобщенията, свързани с регистрацията на икономическите оператори и данъчните складове в националните регистри и в Централния регистър. С цел да се подобри качеството на данните, използвани в тези съобщения, таблици 1, 2 и 4 от приложение I към Регламент за изпълнение (ЕС) No 612/2013 следва да бъдат изменени.
 (2)
 В съответствие с член 22 от Директива 2008/118/ЕО на Съвета (3) при движение на енергийни продукти под режим отложено плащане на акциз по море или по вътрешни водни пътища компетентните органи на държавата членка на изпращане могат да разрешат на изпращача да не попълва в проекта на електронен административен документ, посочен в член 21, параграф 2 от същата директива, данните на получателя в момента на изпращането. В съответствие с Регламент (ЕС) No 612/2013 само лицензиран складодържател има право да не попълни данните на получателя. Поради това, за да се постигне съответствие с член 22 от Директива 2008/118/ЕО, е необходимо при движение на енергийни продукти под режим отложено плащане на акциз по море или по вътрешни водни пътища да се позволи на регистриран изпращач да остави в проекта на електронен административен документ непопълнени полетата за мястото на получаване.
 (3)
 Обяснението в колона F на таблица 1 от приложение I към Регламент за изпълнение (ЕС) No 612/2013 следва да съдържа по-ясно определение на елемент от данни „Запитващо учреждение“ с цел привеждане в съответствие с определението в приложение II към Регламент (ЕО) No 684/2009
 (4)
 Поради това Регламент за изпълнение (ЕС) No 612/2013 следва да бъде съответно изменен.
 (5)
 Настоящия регламент следва да се прилага от 15 февруари 2018 г., така че неговата начална дата на прилагане да се хармонизира с началната дата на прилагане на нова версия на компютризираната система, установена с Решение No 1152/2003/ЕО на Европейския парламент и на Съвета (4), и да се осигури достатъчно време на държавите членки да се подготвят за промените, произтичащи от настоящия регламент.
 (6)
 Мерките, предвидени в настоящия регламент, са в съответствие със становището на Комитета по акцизите,
 ПРИЕ НАСТОЯЩИЯ РЕГЛАМЕНТ:
 Член 1
 Приложение I към Регламент за изпълнение (ЕС) No 612/2013 се изменя, както е посочено в приложението към настоящия регламент.
 Член 2
 Настоящият регламент влиза в сила на двадесетия ден след деня на публикуването му в Официален вестник